Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A fogyasztóvédelemrõl szóló 1997. évi CLV. törvény szerint módja van a Fogyasztóvédelmi Fõfelügyelõségnek, a
Paragraph Index: 1404

A fogyasztóvédelemrõl szóló 1997. évi CLV. törvény szerint módja van a Fogyasztóvédelmi Fõfelügyelõségnek, a fogyasztói érdekek képviseletét ellátó társadalmi szervezetnek vagy az ügyésznek közérdekû pert indítani az ellen, aki jogszabályba ütközõ tevékenységével a fogyasztók széles körét érintõ vagy jelentõs nagyságú hátrányt okoz. Itt tehát a közérdekû kereset megalapozója – elvileg – akár egyetlen személy jelentõs nagyságú hátránya is lehet. A közérdekûség oka a fenti esetekben az informáltságát, jogi és szakmai felkészültségét tekintve egyértelmûen kiszolgáltatott helyzetben lévõ fogyasztó védelme. A Ptk 237. § (4) bekezdése szerint a bíróság az ügyész indítványára az állam javára ítélheti meg azt a szolgáltatást, amely a tiltott, a jóerkölcsbe ütközõ szerzõdést kötõ, a megtévesztõ vagy jogtalanul fenyegetõ, továbbá az egyébként csalárd módon eljáró félnek járna vissza. Uzsorás szerzõdés esetén a sérelmet okozó félnek visszajáró szolgáltatást az állam javára meg kell ítélni. Hasonló szabályt találunk a jogalap nélküli gazdagodás vonatkozásában: ha az, akinek részére a gazdagodást vissza kellene téríteni, azt tilos vagy a jóerkölcsbe ütközõ magatartásával maga idézte elõ, a bíróság az ügyész indítványára a vagyoni elõnyt az állam javára ítélheti meg. Ezekben a szakaszokban a közérdekû keresetek funkciója az elvonás, a represzszió. A közérdekû kereset célja a hasonló cselekményektõl való visszatartás. Az ügyész keresetet indíthat a semmis szerzõdéssel a közérdekben okozott sérelem megszüntetése érdekében a szerzõdés semmisségének megállapítása iránt (Ptk. 36/A.).

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes